# Beretning 2015

**Styret har bestått av følgende:**

Leder: Roger Åmo, på valg i år

Nestleder: Harald Lyngmo, valgt for 2 år
Sekretær: Ing-Mari Steien, på valg i år

Kasserer: Gulli Ovesen, valgt for 2 år
Styremedlem: Alvilde Sæther, på valg i år

**I tillegg har disse hatt verv:**

Utstyrsansvarlig: Hans Sverre Woll, valgt for 1 år

Kalenderansvarlig: Anne Lise Hansen og Alvilde Sæther, valgt for 1 år

Revisor: Hans Sverre Woll og Svein Strømseth, valgt for 1 år

Konkurranseansvarlig: Gulli Ovesen, valg for 1 år

Styret har gjennomført 6 styremøter.

Styret har behandlet 35 saker.

Det har vært flere saker for styret på grunn av gjennomføringen av Fotomaraton 2015.

Det er gjennomført 19 medlemsmøter inkludert sommer- og juleavslutning og fototur, 1 årsmøte og 4 møter i forbindelse med kalenderen.

**Medlemmer**

Klubben har 40 registrerte medlemmer ved årets utgang. Det har vært en jevn økning i medlemsmassen de siste årene, noe som trolig skyldes den store aktiviteten klubben har hatt i denne perioden.

I 2015 er det gjennomført:

**Workshops:**

Billedbehandling, bilder til helsesenteret, Lightroom, forberede Fotomaraton, bilder til NM i foto, bildekritikk, repetere Lightroom.

**Fototemaer:**

Male med lys, arkitektur, stillhet, påske, fritt motiv, dyreliv, flora, interiør, rundt, min julesang

**Kurs**

Fotokurs 27. - 30. august med Bjørn Joackimsen

23 deltakere, tema var «Naturfotografering»

Deltakere også fra Ibestad, Dyrøy, Bardu, Finnsnes, Sørreisa og Narvik

**Fototurer:**

Tur til Ibestad 07. mai ble gjennomført med 10 deltakere.

**Årboka**

Klubben er oppfordret til å levere bilder til årboka i Salangen.

Flere av medlemmenes bilder er tatt med i årboka.

**Konkurranser:**

**NM i Foto:**

Klubben deltok med 2 deltakere, på høsten, som leverte bilder på papir. Klubben har ikke oversikt over dem som levert digitale bilder.

Tema: Fritt motiv og Humor

**Årets fotograf 2015 i Salangen Fotoklubb:**

Konkurransen går over hele året og de tre beste fotografene hver måned har samlet poeng for å bli årets fotograf.

Resultat:

1. plass Lill-Eva Jenssen
2. plass Anne-Lise Hansen
3. plass Jorun Winther

14 medlemmer har fått poeng i løpet av året.

Premiene er gavekort på hhv kr 3000,-/2000,-/1000,-

**Nord-Norsk Fotomaraton 2015**

Klubben sto for dette arrangementet 26.-28. juni 2015.

Til sammen leverte 19 deltakere inn 260 bilder. Tromsø Fotoklubb sto for juryeringen.

Inger Kristin Hognestad ble beste fotograf.

Lill-Eva Jenssen tok beste bilde.

**Kalender**:

Salangskalenderen ble trykket i 1000 eks. Dette gir klubben en god inntekt.

**Det sosiale miljøet**

Det er stor aktivitet i klubben. På medlemsmøtene deltar rund 25-30 % av medlemmene jevnlig. Klubben har medlemmer som deltar, og gjør seg bemerket, i konkurranser og aktiviteter både regionalt og på landsbasis.

Det er en stor fordel for klubben å ha sitt eget studio som medlemmene kan disponere fritt til fotografering og utskriving av bilder. Samarbeidet med museet fungerer upåklagelig.

Salg av kalenderen er klubbens inntektskilde. Vi er avhengig av å ha et godt salgsapparat som hjelper oss med salget. I år, som tidligere, hadde vi hjelp av skoleelever fra 10. klasse som gjorde en god jobb for oss og som på den måten skaffet seg penger til skoletur.

Klubben har en solid økonomi takket være medlemmenes innsats for å produsere og selge kalenderen. I år har vi brukt mer penger enn tidligere år, blant annet på grunn av kurset.

**Facebook**

Klubben har en lukket gruppe på Facebook. Her legges det ut informasjon om det som skjer i klubben. Under «Bilder» legges månedens bilde inn. Under «Arrangementer» legges alle møter inn. Alle medlemmene kan legge inn bilder eller andre «fotosaker» de ønsker å dele med andre.

Styret ønsker å takke alle medlemmer som har bidratt til aktiviteten i året som gikk, og ønsker at gamle og nye medlemmer vil bidra like aktivt i året som kommer.

Sjøvegan, 14. januar 2016

Styret